Diari Oficial de la Generalitat Valenciana


Sumari del DOGV 9083, del 13-05-2021 (2021/5166)

RESOLUCIÓ de 10 de maig de 2021, de la Direcció General de Formació Professional i Ensenyaments de Règim Especial, per la qual s'aprova el pla de control de les subvencions destinades a conservatoris i centres autoritzats d'ensenyaments elementals o professionals de Música o de Dansa dependents de corporacions locals o d'entitats privades sense ànim de lucre de la Comunitat Valenciana.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9083

Data del DOGV
:   13-05-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/5166


Data del document
:   10-05-2021

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * ajuda pública

RESOLUCIÓ de 10 de maig de 2021, de la Direcció General de Formació Professional i Ensenyaments de Règim Especial, per la qual s'aprova el pla de control de les subvencions destinades a conservatoris i centres autoritzats d'ensenyaments elementals o professionals de Música o de Dansa dependents de corporacions locals o d'entitats privades sense ànim de lucre de la Comunitat Valenciana. [2021/5166]  
  
La Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions (DOGV 7464, 12.02.2015), disposa en l'article 165.2, lletra j, que les bases reguladores de les subvencions han de contindre el mètode de comprovació de la realització de l'activitat subvencionada a través del pla de control que corresponga.  
La Resolució de 12 de març de 2021, del conseller d'Educació, Cultura i Esport, per la qual es modifica el Pla estratègic de subvencions de la Conselleria d'Educació, Cultura i Esport per al període 2020-2023, aprovat per la Resolució de 23 de març de 2020 (DOGV 9042, 16.03.2021), inclou en el capítol referit a la Direcció General de Formació Professional i Ensenyaments de Règim Especial, la línia de subvenció S2463000 com a objectiu estratègic 8, les ajudes a conservatoris de música i centres autoritzats d'ensenyaments elementals i/o professionals de música i/o dansa.  
El mateix text legal, en l'article 169.3, disposa que el pla de control, dirigit a la comprovació material de la realització fefaent de l'activitat, a l'existència de la condició o del compliment de la finalitat, l'ha d'aprovar l'òrgan concedent, i en aquest farà falta que hi haja com a mínim la informació següent:  
a) El tipus de control que cal fer sobre la línia: administratius, sobre el terreny, a posteriori i/o de qualitat.  
b) Els criteris de selecció de la mostra: aleatoris, dirigits o de risc.  
  
c) El percentatge mínim d'ajuda a controlar sobre el total pagat en aquesta línia.  
D'acord amb el que estableix aquest marc legal, l'Ordre 69/2016, de 4 de novembre, de la Conselleria d'Educació, Investigació, Cultura i Esport, per la qual s'estableixen les bases reguladores de les subvencions per a les corporacions locals i entitats sense ànim de lucre que mantenen conservatoris o centres privats autoritzats d'ensenyaments elementals o professionals de música o de dansa de la Comunitat Valenciana (DOGV 7912, 08.11.2016), determina:  
«Article 18. Seguiment i control de les ajudes  
1. La comprovació administrativa de la justificació documental de la subvenció concedida es realitzarà mitjançant la revisió de la documentació que a aquest efecte s'ha establit en aquestes bases.  
2. La comprovació material de l'efectiva realització de l'activitat, existència de la condició o compliment de la finalitat, es durà a terme en els termes establits en el pla de control que establirà a aquest efecte la direcció general competent en matèria de centres docents, segons estableix l'article 169.3 de la Llei 1/2015, esmentada anteriorment».  
  
Considerant el que disposa l'article 85 del Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, general de subvencions, que estableix l'obligatorietat d'elaboració d'un pla anual d'actuació per a comprovar la realització pels beneficiaris de les activitats subvencionades, i el que estableix l'article 169.3 de la Llei 1/2015, de 6 de febrer, d'hisenda pública, del sector públic instrumental i de subvencions.  
  
Tenint en compte el que estableix l'article 32.1 de la Llei 38/2003, de 17 de novembre, general de subvencions, que disposa que l'òrgan convocant comprovarà l'adequada justificació de la subvenció, així com la realització de l'activitat i el compliment de la finalitat que determinen la concessió o gaudi de la subvenció, resolc:  
  
Primer  
Establir el pla de control per a les subvencions concedides a corporacions locals i entitats sense ànim de lucre que mantenen conservatoris o centres privats autoritzats d'ensenyaments elementals o professionals de música o de dansa de la Comunitat Valenciana, sobre una mostra del 20 % de les beneficiàries amb els següents criteris:  
  
Del total de beneficiaris, el control es realitzarà de manera aleatòria en un 5 % dels casos.  
Per al 15 % de la resta dels casos, el control serà dirigit entre les entitats a considerar per l'òrgan gestor, segons els següents criteris:  
  
- Entitats beneficiàries amb una quantia assignada superior a la mitjana de les atorgades.  
- Entitats beneficiàries que també han rebut subvenció destinada a escoles de música, escoles de dansa i escoles de música i dansa, de les quals també són titulars.  
- Entitats beneficiàries, privades sense ànim de lucre, que hagen previst uns ingressos per aportacions de l'alumnat inferiors al 33 % respecte a les despeses previstes.  
  
Segon  
Els aspectes bàsics a controlar seran l'adequada justificació de la subvenció, així com la realització de l'activitat i el compliment de la finalitat que va determinar la concessió de la subvenció. Aquest pla de control es realitzarà durant l'últim trimestre de l'exercici.  
  
Tercer  
Notificar a cadascuna de les entitats seleccionades, sobre les quals s'ha de realitzar aquest pla de control, perquè en el termini de deu dies hàbils a partir de la notificació tinguen preparada la documentació necessària per a la correcta execució d'aquest.  
  
En cas de tindre contractat professorat que exercisca llocs de treball en la funció pública, s'haurà de poder acreditar que disposen de la compatibilitat per a simultaniejar els dos llocs de treball. La compatibilitat haurà d'estar atorgada abans de l'inici del contracte.  
  
València, 10 de maig de 2021.- El director general de Formació Professional i Ensenyaments de Règim Especial: Manuel Gomicia Giménez.